Έντγκαρ Τζόουνς

Ο Έντγκαρ Τζόουνς (Edgar Jones, γεννήθηκε 17 Ιουνίου 1956) είναι Αμερικανός πρώην καλαθοσφαιριστής.

Καριέρα στις ΗΠΑ 
Αγωνιζόταν στη θέση του πάουερ φόργουορντ με ύψος 2.08. Ήταν διάσημος από τα χρόνια που αγωνιζόταν στο κολλεγιακό πρωτάθλημα με το Πανεπιστήμιο της Νεβάδα το διάστημμα 1975–79. Με τους 1.877 πόντους που σημείωσε ήταν ο πρώτος σκόρερ της ομάδας του Πανεπιστημίου της Νεβάδα έως το 2006.

Το καλοκαίρι του 1979 επιλέχθηκε στην 31η θέση του ντραφτ από τους Μιλγουώκι Μπακς. Αγωνίστηκε για τους Νιου Τζέρσευ Νετς, Ντιτρόιτ Πίστονς, Σαν Αντόνιο Σπερς και τους Κλίβελαντ Καβαλίερς. Τα καρφώματα ήταν από τις αγαπημένες κινήσεις του και για το λόγο αυτό είχε αποκτήσει το παρατσούκλι "το ελικόπτερο".

Διαγωνισμός καρφωμάτων 
Το 1984 αγωνίστηκε στον πρώτο διαγωνισμό καρφωμάτων του ΝΒΑ που ήταν και ένας από τους πιο ανταγωνιστικούς. Κατετάγη 5ος, έχοντας αντιπάλους αθλητές που άφησαν ιστορία για τα καρφώματά τους, οι οποίοι ήταν οι Larry Nance, Julius Erving, Dominique Wilkins, Darrell Griffith, Ralph Sampson, Orlando Woolridge, Clyde Drexler, Michael Cooper.

Ομάδες στο ΝΒΑ 
 1980-81 Νιου Τζέρσευ Νετς
 1981-82 Ντιτρόιτ Πίστονς
 1982-83 Ντιτρόιτ Πίστονς - Σαν Αντόνιο Σπερς 
 1983-84 Σαν Αντόνιο Σπερς 
 1984-85 Σαν Αντόνιο Σπερς - Κλίβελαντ Καβαλίερς
 1985-86 Κλίβελαντ Καβαλίερς

Καριέρα στην Ελλάδα
Αγωνίστηκε στον Παναθηναϊκό τις σεζόν 1988-1989 και 1989-1990 και εντυπωσίασε με το στυλ του παιχνιδιού του. Ήταν εξαιρετικός κοντά στο καλάθι αλλά και ικανότατος σουτέρ πάρα το ύψος του. Η παρουσία του στον Παναθηναϊκό υπήρξε καταλυτική. Ο Τζόουνς είναι ένας από τους πιο πλήρεις αθλητές που φόρεσαν τη φανέλα του συλλόγου. Το ρεκόρ των 27,5 πόντων κατά μέσο όρο, που σημείωσε την περίοδο 1989-90 αλλά και οι 24,1 την προηγούμενη χρονιά παραμένει ακατάριπτο για τους αθλητές του ΠΑΟ, ενώ τα 14,5 ριμπάουντ κατά μέσο όρο που συγκέντρωσε την περίοδο 1989-90 αποτελούν ακόμα μια από τις καλύτερες επιδόσεις στο σύλλογο. Τις δυο χρονιές που αγωνίστηκε στον Παναθηναϊκό βρέθηκε μέσα στην πρώτη πεντάδα των καλύτερων σκόρερ του πρωταθλήματος, 5ος το 1989 (456 πόντοι) και 5ος το 1990 (600 πόντοι). 

Στις 2 χρονιές που αγωνίστηκε στον Παναθηναϊκό σημείωσε 111 εύστοχα τρίποντα. Αξιοσημείωτο ήταν το παιχνίδι με τον Άρη στο οποίο σκόραρε με τρίποντα από τα 7,5 μέτρα με συνέπεια ο τότε προπονητής του Άρη Γιάννης Ιωαννίδης να γίνει έξαλλος με τους αθλητές του και να ζήτησει να απαγορευτούν οι κάμερες στα τάιμ άουτ γιατί έβριζε ασυστόλως, σύμφωνα με τον έγκυρο σχολιαστή Θανάση Κωνσταντίνου.

Τη σεζόν 1991-1992 αγωνίστηκε στον Άρη σε ηλικία 35 ετών και κατέκτησε το Κύπελλο Ελλάδος.

Ήταν χαρακτηριστικότατος ο σπάνιος τρόπος που εκτελούσε τις ελεύθερες βολές των φάουλ: Δεν τις πραγματοποιούσε από την μέση της γραμμής, αλλά πάντα από την γωνία εντός του ημικυκλίου.

Η στατιστική του στην Α1 κατηγορία

Παραπομπές

Εξωτερικοί σύνδεσμοι 
Η καρίερα του Έντγκαρ Τζόουνς στο ΝΒΑ
Σελίδα αφιερωμένη στον Έντγκαρ Τζόουνς στα ελληνικά
thedraftreview.com

Αμερικανοί καλαθοσφαιριστές
Καλαθοσφαιριστές Παναθηναϊκού
Καλαθοσφαιριστές Άρη
Καλαθοσφαιριστές Πένιας Ουέσκα
Καλαθοσφαιριστές αμερικανικών συλλόγων
Καλαθοσφαιριστές Σαν Αντόνιο Σπερς
Καλαθοσφαιριστές Ντιτρόιτ Πίστονς
Καλαθοσφαιριστές Κλίβελαντ Καβαλίερς
Καλαθοσφαιριστές Νιου Τζέρσεϊ Νετς
Ξένοι καλαθοσφαιριστές στην Ελλάδα